Robert Brian "Robin" Cook (gebore 4 Mei 1940) is 'n Amerikaanse dokter en romanskrywer wat skryf oor medisyne en onderwerpre wat openbare gesondheid beïnvloed.
Robin Cook in Warskou (2008)
4 Mei 1940 (1940-05-04) (82 jaar oud)
Hy is veral bekend vir die kombinasie van mediese onderwerpe met die riller-genre. Baie van sy boeke is topverkopers op die New York Times-topverkoperlys. Verskeie van sy boeke verskyn ook in Reader's Digest. Sy boeke het wêreldwyd bykans 400 miljoen eksemplare verkoop.
Cook is in Brooklyn, New York, gebore en het in Woodside, Queens, New York, grootgeword. Op die ouderdom van agt het sy gesin verhuis na Leonia, New Jersey. Hy studeer aan die Wesleyan University en Columbia University College of Physicians and Surgeons en voltooi sy nagraadse mediese opleiding by Harvard-universiteit.
Sy eerste roman, The Year of the Intern was 'n mislukking, maar Cook het topverkopers begin bestudeer. Hy het die idee vir Coma, oor die onwettige verskaffing van organe, in 1975 bedink. In Maart 1977 het die roman se paperback-regte vir VS$ 800,000 verkoop. Dit is gevolg deur die Egiptologie- riller Sphinx in 1979 en 'n mediese riller, Brain, in 1981. Cook besluit toe dat hy verkies om oor geneeskunde te skryf.
Cook se romans kombineer mediese feite met fantasie. Sy mediese rillers is deels ontwerp om die publiek bewus te maak van die tegnologiese moontlikhede van moderne geneeskunde sowel as die sosio-etiese probleme wat daarmee gepaard gaan. Cook sê hy het verkies om rillers te skryf omdat die forum hom 'n geleentheid gee om die publiek te interesseer in dinge oor medisyne waarvan hulle blykbaar nie weet nie. Ek glo dat my boeke mense iets kan leer.
Baie van sy romans handel oor hospitale (fiktief en nie-fiktief) in Boston, wat moontlik te make het met die feit dat hy sy nagraadse opleiding aan Harvard ondergaan het en 'n koshuis in Boston of in New York gehad het.
↑ Fabrikant, Geraldine (21 Januarie 1996). "TALKING MONEY WITH: DR. ROBIN COOK". The New York Times (in Engels). Geargiveer vanaf die oorspronklike op 21 September 2019. Besoek op 22 Februarie 2017.
↑ "Author Biography" (in Engels). Geargiveer vanaf die oorspronklike op 27 Junie 2020. Besoek op 8 Oktober 2007.